מקיף עירוני א'- אשקלון

**מבחן ראשון ב"מבוא לתקשורת המונים"- מחצית א' –תשע"ה כיתה י' 4-8**

**שימו לב! הבחינה כוללת שלושה פרקים .**

**בהצלחה. זמן המבחן: שיעור אחד (45 דק')**

פרק ראשון: עליכם לענות של שאלה אחת (1 ) מבין שתי (2 )השאלות הבאות.

סה"כ :40 נק' לפרק.

שאלה מס' 1 :מודלים קוויים ו"רעש " בתקשורת.

**סדרת הטלוויזיה "השמינייה" מספרת את סיפורם של שמונה ילדים מחוננים, המשתתפים בפרויקט סודי המתרחש בישראל של היום. בכל פרק נחשף סיפור אחר של שיתוף פעולה ביניהם נגד אלה המבקשים לפגוע בהם באמצעות מזימות מתוחכמות. שמונת הגיבורים מצליחים לגבור על אויביהם ויוצאים כשידם על העליונה. יוצרי הסדרה ביקשו ליצור דגם חיובי של ילדים, ועלה הביקוש לספרי חידות ולאתרי אינטרנט של חידות. כמו כן, נמכרו ספרים, קלפים ובגדים של "השמינייה".**

1. ציירו את מודל לאסוול? והסבירו כל אחד מרכיביו. תנו דוגמה לכל אחד מרכיבי המודל עפ"י הנאמר בפתיח. (20 נק')
2. **יוצרי הסדרה ביקשו ליצור דגם חיובי של ילדים אך היו ילדים שכתוצאה מצפייה בסדרה זו החלו להתחצף להוריהם ולמוריהם בהתנשאות .**

האם עפ"י לאסוול מדובר ב"רעש" בתקשורת. הסבירו מדוע **?** (10 נק')

1. הסבירו האם עפ"י מודל לאסוול ה"מוען" ו"הנמען" הם שווי כוחות במעמדם ? (10 נק')

שאלה מס' 2 :המודלים הקוויים לעומת המודלים הסמיוטיים

**העיתון מעריב ספורט דיווח על סערה גדולה שהתחוללה באיטליה בעקבות הצדעה במועל יד (הצדעה נאצית-פשיסטית) של שחקן כדורגל איטלקי במהלך משחק. העולם הפוליטי סער בעקבות האירוע . נכדתו של המנהיג הפשיסטי מוסליני התלהבה והכריזה שתשלח לשחקן הכדורגל מכתב תודה. ראשי הקהילה היהודית ברומא דורשים להענישו .מאמנו הגן עליו בטענה שמדובר בתגובה ספונטנית (לא מתוכננת),והשר לענייני פנים של איטליה אמר:"ההצדעה הזו החזירה לנו הרבה זיכרונות מכאיבים."(מעריב ספורט)**

1. הסבירו מהו ההבדל בין מודלים קוויים (כמו זה של לאסוול)למודלים סמיוטיים (כמו זה של פיסק)? (20 נק')
2. אלו מודלים מתארים טוב יותר את מגוון התגובות באיטליה: המודלים הקוויים או המודלים התרבותיים-סמיוטיים? הסבירו מדוע והדגימו את תשובתכם באמצעות הפתיח. (10 נק')
3. הסבירו מהו "הקשר"/"קונטקסט" / מציאות חיצונית ? (10 נק')

פרק שני: עליכם לענות של שתי(2)השאלות הבאות.15 נק' לשאלה. סה"כ: 30 נק' לפרק.

שאלה מס' 3:המודלים הסמיוטיים

**הורים וילדיהם המתבגרים בילו ערב משותף בצפייה בערוץ השני . במהלך הצפייה התפתח ויכוח לגבי פרסומות למשקה קל. ההורים טענו שהפרסומת קופצנית ושהמוסיקה רעשנית והילדים טענו שהיא מדהימה בקצב ובדימויים שלה.**

הסבירו באמצעות מודל פיסק (הסמיוטי ) את ההבדל בין ההורים והילדים עפ"י הפתיח לשאלה זו.

(15 נק')

שאלה מס' 4: מודל לאסוול

**חברת שטראוס השקיעה כ- 100,000 ₪ בפרסומת למעדן החלב שלה ,לפני הכרזת הזוכה בתוכנית "כוכב נולד 1".**

**החברה ציפתה כי מכירות מעדני החלב שלה יגדלו ב- 20%. כשבוע לאחר שידור הפרסומת התאכזבה חברת שטראוס לגלות כי הייתה עלייה של 5% בלבד במכירות.**

 תנו דוגמה לכל אחד מרכיבי מודל לאסוול עפ"י הנאמר בפתיח. (15 נק')

פרק שלישי : ענו על שלוש (3 )מבין חמשת (5 )השאלות הקצרות הבאות.

10 נק' לשאלה. סה"כ: 30 נק' לפרק.

1. **יניב הפסיק לעשן בעקבות צפייה בתחקיר על נזקי העישון בערוץ השני.** באיזה סוג של השפעה מדובר והגדירו סוג זה.
2. **התלמיד חשש מטון הדיבור של המורה בשיעור ונכשל בבוחן שהתקיים בנושא של שיעור זה. זוהי דוגמה לרעש בתקשורת.** כתבו והסבירו מהו הגורם לרעש עפ"י הדוגמה.(כתוצאה של איזה רכיב במודל לאסוול)?
3. הסבירו איזה מודל מבין המודלים שלמדתם מתאר טוב יותר **משטר דיקטטורי** ואיזה מודל מבין המודלים שלמדתם מתאר טוב יותר **משטר דמוקרטי**?
4. **נעמה ניתחה את מצבה הכלכלי של מדינת ישראל בעקבות מאמר שקראה במוסף ידיעות אחרונות**. באיזה סוג של השפעה מדובר והגדירו סוג זה.
5. כתבו דוגמה (במשפט אחד)בה תשלבו את המילה **"מדיה"** ודוגמה (במשפט אחד ) בה תשלבו את המילה **"מדיום".**

**בהצלחה, ממני אורן קהלני**